หลังมีประเดือน18วัน มีตกขาวสีน้ำตาลปนเมือกคืออยากทราบว่าเป็นอะไรค่ะ มีอาการเจ็บหน่วงๆที่ท้องน้อยและปวดเอวมากเลยค่ะ
สวัสดีค่ะ การมีเลือดออก มีอาการปวดหน่วงท้องน้อย และปวดเอวอาจจะมีเป็นได้ดังนี้ค่ะการติดเชื้อของท่อทางเดินปัสสาวะค่ะ ซึ่งจะมาด้วยปวดหน่วงท้องน้อย ปวดร้าวไปหลัง ปัสสาวะมีเลือดปน ได้ค่ะ แนะนำให้พบแพทย์เพื่อตรวจเก็บปัสสาวะ และ รับประทานยาฆ่าเชื้อค่ะ ดื่มน้ำมากๆ ไม่ให้กลั้นปัสสาวะค่ะอีกอย่างที่เป็นได้คือ การมีการติดเชื้อในอุ้งเชิงกรานค่ะ ภาวะนี้มักเกิดสัมพันธ์กับการติดเชื้อทางเพศสัมพันธ์ค่ะ หรือมีประวัติการร่วมเพศค่ะ เกิดจากการติดเชื้อแบคทีเรีย ทำให้มีตกขาวเปลี่ยนสี อาจจะเป็นสีเขียว เหลือง หรืออาจจะมีปนเลือดออกมาได้ค่ะ แนะนำพบแพทย์สูตินรีเวช เพื่อตรวจภายในค่ะ